《准斋诲人亹亹不倦某每侍几席洒然若执热之濯》
宋代·杜范

倦游愈觉世途艰，远矣淳风未易还。
车去出门多异辙，尘来眯目失前山。
差殊只在毫釐际，迷复都来反覆间。
珍重先生相指似，忙中自有本来闲。

作者简介：（1182—1245）宋台州黄岩人，字成之，号立斋。宁宗嘉定元年进士。累迁殿中侍御史，极言台谏失职之弊。理宗嘉熙二年知宁国府，发粟赈饥，镇压两淮饥民反抗。还朝，累拜吏部侍郎兼中书舍人，数上疏抨击朝政积弊。淳祐四年，擢同知枢密院事，次年拜右丞相，上书言五事，继又上十二事，条陈当朝利病，提出为政主张。卒谥清献。有《清献集》。